EkBass/fiwiki-20250220-pages-articles huggingface dataset:
Painin maailmanmestaruuskilpailut 2012

Vuoden 2012 painin maailmanmestaruuskilpailut järjestettiin Strathcona Countyssa, Kanadassa 27.–29. syyskuuta. Edellisten kahden kesäolympiavuoden tavoin maailmanmestaruuskilpailut järjestettiin vain naisten sarjoissa, koska Lontoon kesäolympialaisissa naispainin painoluokkia oli vain neljä. Kanadassa sarjoja oli seitsemän. Kisojen menestyneimmät maat olivat Yhdysvallat ja Kiina. == Mitalistit == === Naispaini === Sarja Kultaa Hopeaa Pronssia 48,0 kg Vanesa Kaladžinskaja Eri Tosaka Li Xiaomei Jaqueline Schellin 51,0 kg Jessica MacDonald Sun Yanan Babita Kumari Alyssa Lampe 55,0 kg Saori Yoshida Helen Maroulis Geeta Phogat Maria Prevolaraki 59,0 kg Zhang Lan Zalina Sidakova Olga Butkevych Tungalagiin Mönkhtuyaa 63,0 kg Elena Pirozhkova Tajbe Jusein Justine Bouchard Xi Luozhuoma 67,0 kg Adeline Gray Dorothy Yeats Hong Yan Yoshiko Inoue 72,0 kg Jenny Fransson Gjuzel Manjurova Vasilisa Marzaljuk Xu Qing == Mitalitaulukko == 1\. 2 1 1 4 2\. 1 1 4 6 3\. 1 1 1 3 1 1 1 3 1 1 1 3 6\. 1 0 0 1 7\. 0 1 0 1 0 1 0 1 9\. 0 0 2 2 10\. 0 0 1 1 0 0 1 1 0 0 1 1 0 0 1 1 == Lähteet == * Kilpailusivu iat.uni-leipzig.de 2012 Luokka:Vuoden 2012 urheilu Luokka:Albertan urheilu Luokka:Kanadan paini
Esko Halme

Esko Sakari ”Roope” Halme (23. syyskuuta 1911 Luumäki – 4. maaliskuuta 1981 Tampere) oli suomalainen lentäjä. Halme tuli tunnetuksi pitkäaikaisimpana ja eniten ensilentoja uusilla lentokonetyypeillä suorittaneena suomalaisena koelentäjänä.Juurikas (2001), s. 64. Hän lensi Valtion Lentovarikon ja Valtion Lentokonetehtaan palveluksessa noin 4 500 lentotuntia lähes sadalla konetyypillä ja suoritti muun muassa VL Humun, VL Pyörremyrskyn ja Valmet Vihurin prototyyppien ensilennot.Juurikas (2001), s. 38–39, 44. Halme lensi Lentorykmentti 4:n pommikoneen ohjaajana talvisodan aikana 49 sotalentoa. == Lähteet == * === Viitteet === Luokka:Suomalaiset koelentäjät Luokka:Suomalaiset sotilaslentäjät Luokka:Vuonna 1911 syntyneet Luokka:Vuonna 1981 kuolleet
Ulmer

Ulmer on seuraavien henkilöiden sukunimi: * Edgar G. Ulmer (1904–1972), itävaltalaissyntyinen, Yhdysvalloissa työskennellyt elokuvaohjaaja * James Blood Ulmer (s. 1942), yhdysvaltalainen jazz- ja blueskitaristi ja laulaja * LaMonte Ulmer (s. 1986), yhdysvaltalainen koripalloilija Luokka:Sukunimet
Ashleigh Barty

Ashleigh Barty (s. 24. huhtikuuta 1996 Ipswich) on australialainen uransa lopettanut tennispelaaja. Hän nousi kaksinpelissä WTA-listan ykköseksi kesäkuussa 2019 ja on nelinpelissä ollut parhaimmillaan viidentenä toukokuussa 2018. Hän on voittanut kaksinpelissä 15 ja nelinpelissä 12 WTA-turnausta. Hän voitti kaksinpelin Ranskan avoimissa 2019, Wimbledonissa 2021 ja Australian avoimissa 2022. Yhdysvaltain avoimissa 2018 hän voitti Coco Vandeweghen kanssa naisten nelinpelin mestaruuden. Barty voitti junioriurallaan Wimbledonin tyttöjen kaksinpelin vuonna 2012. Junioreiden maailmanlistalla hän oli parhaimmillaan toisella sijalla. Barty debytoi Grand Slam -turnauksen pääsarjassa Australian avoimissa 2012 villillä kortilla. Hän hävisi ensimmäisellä kierroksella Ana Tatišvilille. Vuonna 2013 hän eteni nelinpelin loppuotteluun Australian avoimissa, Wimbledonissa sekä Yhdysvaltain avoimissa, ja saavutti ensimmäisen nelinpelin WTA-turnausvoittonsa. Barty ylsi Australian avoimissa 2019 kaksinpelissä puolivälieriin. Hän voitti ensimmäisen kaksinpelin Grand Slam -turnauksensa Ranskan avoimissa 2019. Tokion olympialaisissa 2021 Barty putosi heti ensimmäisellä kierroksella hävittyään espanjalaiselle Sara Sorribes Tormolle 0–2 (4–6, 3–6). Alle 20-vuotiaana Barty piti pari vuotta taukoa tenniksen pelaamisesta ja pelasi krikettiä. Maaliskuussa 2022 Barty ilmoitti lopettavansa uransa vain 25-vuotiaana, koska ei kokenut enää intohimoa pelaamista kohtaan. == Lähteet == == Aiheesta muualla == * * Luokka:Australialaiset tennispelaajat Luokka:Australialaiset kriketinpelaajat Luokka:Vuonna 1996 syntyneet Luokka:Elävät henkilöt
Bojana Bobusic

Bojana Bobusic (s. 2. lokakuuta 1987 Belgrad, Serbia) on uransa päättänytSpace Mountain, Bojanabobusic.com australialainen tennispelaaja. Parhaimmillaan hän oli kaksinpelissä WTA-listan sijalla 222 syyskuussa 2012. Hän voitti urallaan yhden ITF-turnauksen kaksinpelissä. Bobusic debytoi Grand Slam -turnauksen pääsarjassa Australian avoimissa 2012 villillä kortilla. Hän hävisi ensimmäisellä kierroksella Angelique Kerberille. == Lähteet == == Aiheesta muualla == * * Luokka:Australialaiset tennispelaajat Luokka:Vuonna 1987 syntyneet Luokka:Elävät henkilöt
Mirena Küng

Mirena Küng (s. 29. toukokuuta 1988) on sveitsiläinen alppihiihtäjä. Küng kilpaili maailmancupissa ensimmäisen kerran Tarvision superalppiyhdistetyssä maaliskuussa 2011. Ensimmäiset maailmancupin pisteensä hän saavutti joulukuussa 2011 oltuaan 29:s Lake Louisen supersuurpujottelussa. Parhaimmillaan hän on sijoittunut 23:nneksi Sankt Antonin syöksylaskussa tammikuussa 2012. == Lähteet == Luokka:Sveitsiläiset alppihiihtäjät Luokka:Vuonna 1988 syntyneet Luokka:Elävät henkilöt
Victor Muffat Jeandet

Victor Muffat Jeandet (s. 5. maaliskuuta 1989 Aix-les-Bains) on ranskalainen alppihiihtäjä, joka edustaa Ski Club Bonnevalia. Vuoden 2009 nuorten MM- kilpailuissa Garmisch-Partenkirchenissä Muffat Jeandet sijoittui neljänneksi sekä suurpujottelussa että pujottelussa. Vailin / Beaver Creekin MM- kilpailuissa 2015 hän oli suurpujottelussa seitsemäs ja Sankt Moritzissa 2017 samassa lajissa kolmastoista. Hän saavutti Pyeongchangin olympialaisissa 2018 pronssia alppiyhdistetyssä ja oli kuudes sekä pujottelussa että suurpujottelussa. Åren MM-kilpailuissa 2019 hän sijoittui alppiyhdistetyssä kuudenneksí ja suurpujottelussa 14:nneksi. Cortina d'Ampezzon MM-kilpailuissa 2021 hän oli alppiyhdistetyssä kuudes ja suurpujottelussa kolmastoista. Muffat Jeandet kilpaili maailmancupissa ensimmäisen kerran Kranjska Goran suurpujottelussa helmikuussa 2009. Ensimmäiset maailmancupin pisteensä hän saavutti joulukuussa 2012 oltuaan 29:s Val d'Isèren suurpujottelussa. Kymmenen parhaan joukkoon hän sijoittui ensimmäisen kerran helmikuussa 2014 oltuaan seitsemäs St. Moritzin suurpujottelussa. Ensimmäisen palkintosijansa hän saavutti Wengenin superyhdistetyssä tammikuussa 2015 oltuaan toinen. Alppiyhdistetyn maailmancupissa hän oli samalla kaudella kolmas. Muffat Jeandet sijoittui kaudella 2015–2016 toiseksi Beaver Creekin sekä kolmanneksi Val d'Isèren ja Alta Badian suurpujotteluissa. Kitzbühelin alppiyhdistetyssä hän oli toinen. Suurpujottelun ja alppiyhdistetyn maailmancupeissa hän sijoittui viidenneksi. Hän saavutti ensimmäisen maailmancupvoittonsa Wengenin alppiyhdistetyssä kaudella 2017–2018. Åren suurpujottelussa hän sijoittui kolmanneksi. Alppiyhdistetyn cupissa hän oli kolmas. Kaudella 2018–2019 hän sijoittui toiseksi Wengenin yhdistetyssä. Alppiyhdistetyn cupissa hän oli samalla kaudella viides. Kaudella 2019–2020 hän sijoittui kolmanneksi Adelbodenin suurpujottelussa ja Wengenin alppiyhdistetyssä. Kaudella 2020-2021 hän oli toinen Kranjska Goran pujottelussa. == Lähteet == Luokka:Ranskalaiset alppihiihtäjät Luokka:Vuonna 1989 syntyneet Luokka:Elävät henkilöt Luokka:Ranskalaiset olympiamitalistit
Mathieu Faivre

Mathieu Faivre (s. 18. tammikuuta 1992 Nizza) on ranskalainen alppihiihtäjä, joka edustaa C.S. Isola -seuraa. Vuoden 2010 nuorten MM-kilpailuissa Les Houchesissa Faivre voitti kultaa suurpujottelussa. Vuotta myöhemmin hän saavutti pronssia Crans Montanan suurpujottelussa. Sankt Moritzin MM- kilpailuissa 2017 hän voitti kultaa joukkuekilpailussa ja oli yhdeksäs suurpujottelussa. Pyeongchangin olympialaisissa 2018 hän sijoittui suurpujottelussa seitsemänneksi. Cortina d'Ampezzon MM-kilpailuissa 2021 hän voitti parisuurpujottelun ja suurpujottelun maailmanmestaruuden. Pekingin olympialaisissa 2022 hän saavutti suurpujottelussa pronssia. Faivre kilpaili maailmancupissa ensimmäisen kerran Garmisch-Partenkirchenin suurpujottelussa maaliskuussa 2010 sijoittuen 15:nneksi. Kymmenen parhaan joukkoon hän sijoittui ensimmäisen kerran Alta Badian suurpujottelussa joulukuussa 2012 oltuaan kymmenes. Ensimmäisen palkintosijansa hän saavutti oltuaan toinen Naeban suurpujottelussa helmikuussa 2016. Hän oli samalla kaudella vielä kolmas Sankt Moritzin suurpujottelussa. Suurpujottelucupissa hän sijoittui neljänneksi. Kaudella 2016–2017 Faivre voitti Val d’Isèren suurpujottelun sekä oli samassa lajissa toinen Alta Badiassa ja kolmas Aspenissa. Suurpujottelucupissa hän sijoittui toiseksi. Kaudella 2018–2019 hän oli kolmas Saalbach-Hinterglemmin suurpujottelussa. Kaudella 2019–2020 Faivre sijoittui toiseksi Söldenin suurpujottelussa. Helmikuussa 2021 hän voitti Banskon jälkimmäisen suurpujottelun ja oli ensimmäisessä toinen. Maaliskuussa hän oli Lenzerheiden suurpujottelussa kolmas. Suurpujottelucupissa hän sijoittui viidenneksi. == Lähteet == Luokka:Ranskalaiset alppihiihtäjät Luokka:Ranskalaiset olympiamitalistit Luokka:Vuonna 1992 syntyneet Luokka:Elävät henkilöt
Elisabeth Schicho

Elisabeth Schicho (s. 10. toukokuuta 1991) on saksalainen uransa lopettanut maastohiihtäjä. Hän edustaa SC Schliersee -seuraa. Schicho saavutti Saksan mestaruuskilpailuissa vuonna 2012 hopeaa sprintissä ja pronssia yhdistelmähiihdossa. Maailmancupissa Schicho kilpaili ensimmäisen kerran Liberecissä 12. tammikuuta 2013 sijoittuen perinteisen hiihtotavan sprintissä 28:nneksi. Parhaimmillaan hän on sijoittunut 24:nneksi Toblachin vapaan hiihtotavan sprintissä helmikuussa 2014. Alle 23-vuotiaiden MM-kilpailuissa Val di Fiemmessä 2014 Schicho saavutti kultaa vapaan hiihtotavan sprintissä ja pronssia 10 kilometrin perinteisen hiihtotavan kilpailussa. Schicho lopetti uransa maastohiihtäjänä keväällä 2019. == Lähteet == == Aiheesta muualla == Luokka:Saksalaiset maastohiihtäjät Luokka:Vuonna 1991 syntyneet Luokka:Elävät henkilöt
Marika Sundin

Marika Sundin (s. 19. joulukuuta 1991) on ruotsalainen uransa lopettanut maastohiihtäjä. Hän edusti Sollefteaa SK -seuraa. Maailmancupissa Sundin kilpaili ensimmäisen kerran Jällivaarassa 24. marraskuuta 2012 sijoittuen 10 kilometrin vapaan hiihtotavan kilpailussa 57:nneksi. Ensimmäiset maailmancupin pisteensä hän saavutti tammikuussa 2013 oltuaan Liberecin perinteisen hiihtotavan sprintissä 19:s. Kymmenen parhaan joukkoon hän sijoittui ensimmäisen kerran maaliskuussa 2014 oltuaan Lahden vapaan hiihtotavan sprintissä seitsemäs. Sundin lopetti uransa maastohiihtäjänä vuonna 2016. == Lähteet == Luokka:Ruotsalaiset maastohiihtäjät Luokka:Vuonna 1991 syntyneet Luokka:Elävät henkilöt
Dietmar Nöckler

Dietmar Nöckler (s. 29. syyskuuta 1988 Bruneck) on italialainen maastohiihtäjä. Hän edustaa Gruppo Sportivo Fiamme Oro -seuraa. == Arvokilpailut == Val di Fiemmen MM-kilpailuissa 2013 Nöckler oli 50 kilometrin perinteisen hiihtotavan yhteislähtökilpailussa 18:s ja viestissä Italian joukkueen mukana neljäs. Falunin MM-kilpailuissa 2015 hän sai Federico Pellegrinon kanssa pronssia vapaan hiihtotavan parisprintissä ja oli 50 kilometrin perinteisen kilpailussa kahdestoista. Lahdessa 2017 Nöckler ja Pellegrino saivat parisprintissä hopeaa. == Maailmancup == Maailmancupissa Nöckler kilpaili ensimmäisen kerran Valdidentrossa helmikuussa 2009 sijoittuen sprintissä 40:nneksi. Ensimmäiset maailmancupin pisteensä hän saavutti helmikuussa 2012 oltuaan Moskovan vapaan hiihtotavan sprintissä 29:s. Parhaimmillaan hän on sijoittunut kuudenneksi Lahden 15 kilometrin perinteisen kilpailuissa maaliskuussa 2013 ja 2015. Hän voitti parisprintin Federico Pellegrinon kanssa Planicassa tammikuussa 2016 ja Dresdenissä tammikuussa 2018 sekä 4 × 7,5 kilometrin viestin Toblachissa 2023. Lisäksi hän on ollut parisprintissä kolmas Otepäässä tammikuussa 2015, Nové Městossa tammikuussa 2016 ja Toblachissa tammikuussa 2017. Tour de Skillä hän sijoittui 31:nneksi 2012–2013, 21:nneksi 2015 ja 27:nneksi 2022–2023. == Lähteet == == Aiheesta muualla == Luokka:Italialaiset maastohiihtäjät Luokka:Vuonna 1988 syntyneet Luokka:Elävät henkilöt
Sandra Ringwald

Sandra Ringwald (s. 27. syyskuuta 1990 Villingen-Schwenningen) on uransa jo lopettanut saksalainen maastohiihtäjä ja ammattisotilas. Hän edusti ST Schonach-Rohrhardsberg -seuraa. Maailmancupissa Ringwald kilpaili ensimmäisen kerran Düsseldorfissa joulukuussa 2010 sijoittuen sprintissä 45:nneksi. Ensimmäiset maailmancupin pisteensä hän saavutti tammikuussa 2012 oltuaan Milanon vapaan hiihtotavan sprintissä 30:s. Kymmenen parhaan joukkoon hän sijoittui ensimmäisen kerran Planican vapaan hiihtotavan sprintissä tammikuussa 2016 oltuaan viides. Hän sijoittui neljänneksi vapaan hiihtotavan sprintissä Toblachissa tammikuussa 2017 ja Lahdessa maaliskuussa 2018. Ensimmäisen parkintokorokesijoituksen hän saavutti helmikuussa 2019 Cognen vapaan sprintissä oltuaan toinen. Ringwald sai hopeaa alle 23-vuotiaiden MM- kilpailujen perinteisen hiihtotavan sprintissä Liberecissä 2013. Aikuisten arvokilpailuissa hän esiintyi ensimmäisen kerran samana vuonna Val di Fiemmen MM-kilpailuissa. Kaksi vuotta myöhemmin Falunin MM-kilpailuissa hän sijoittui perinteisen hiihtotavan sprintissä 13:nneksi ja 15 kilometrin yhdistelmähiihdossa 33:nneksi. Lahden MM-kilpailuissa 2017 hän sijoittui vapaan hiihtotavan sprintissä 14:nneksi, 15 kilometrin yhdistelmähiihdossa 21:nneksi sekä 4 × 5 kilometrin viestissä kuudenneksi. Pyeongchangin olympialaisissa 2018 hän oli viestissä kuudes, vapaan hiihtotavan parisprintissä kymmenes, perinteisen hiihtotavan sprintissä viidestoista ja vapaan hiihtotavan 10 kilometrillä 26:s. Seefeldin MM-kilpailuissa 2019 hän sijoittui vapaan hiihtotavan sprintissä 12:nneksi. Ringwald lopetti uransa maastohiihtäjänä keväällä 2019. == Lähteet == == Aiheesta muualla == Luokka:Saksalaiset maastohiihtäjät Luokka:Vuonna 1990 syntyneet Luokka:Elävät henkilöt
Sebastian Eisenlauer

Sebastian Eisenlauer (s. 13. maaliskuuta 1990) on saksalainen maastohiihtäjä. Hän edustaa SC Sonthofen -seuraa. Maailmancupissa Eisenlauer kilpaili ensimmäisen kerran Düsseldorfissa joulukuussa 2010 sijoittuen sprintissä 47:nneksi. Ensimmäiset maailmancupin pisteensä hän saavutti tammikuussa 2011 oltuaan Liberecin vapaan hiihtotavan sprintissä 15:s. Kymmenen parhaan joukkoon hän sijoittui ensimmäisen kerran Drammenin perinteisen hiihtotavan sprintissä maaliskuussa 2014 oltuaan kymmenes. Joulukuussa 2013 hän sijoittui Tour de Skihin kuuluneessa Oberhofin sprintissä seitsemänneksi. Parhaimmillaan hän on ollut kuudes Planican vapaan hiihtotavan sprintissä tammikuussa 2016. Eisenlauer voitti Euroopan nuorten olympiafestivaaleilla kultaa 7,5 kilometrin perinteisen hiihtotavan kilpailussa 2007. Seefeldin MM-kilpailuissa 2019 hän sijoittui 15 kilometrin perinteisen hiihtotavan kilpailussa 15:nneksi. == Lähteet == == Aiheesta muualla == Luokka:Saksalaiset maastohiihtäjät Luokka:Vuonna 1990 syntyneet Luokka:Elävät henkilöt
Linn Sömskar

Linn Sömskar (s. 3. kesäkuuta 1989) on ruotsalainen maastohiihtäjä. Hän edustaa IFK Umeå SK -seuraa. Maailmancupissa Sömskar kilpaili ensimmäisen kerran Düsseldorfissa joulukuussa 2010 sijoittuen vapaan hiihtotavan sprintissä 20:nneksi. Kymmenen parhaan joukkoon hän sijoittui ensimmäisen kerran Milanon vapaan hiihtotavan sprintissä tammikuussa 2012 oltuaan yhdeksäs. Hänen paras sijoituksensa maailmancupissa on neljäs sija Toblachin vapaan hiihtotavan sprintistä joulukuussa 2015. == Lähteet == Luokka:Ruotsalaiset maastohiihtäjät Luokka:Vuonna 1989 syntyneet Luokka:Elävät henkilöt
Johan Edin

Johan Edin (s. 9. helmikuuta 1987 Sundsvall) on ruotsalainen maastohiihtäjä. Hän edustaa IFK Mora SK -seuraa. Maailmancupissa Edin kilpaili ensimmäisen kerran Borlängessä maaliskuussa 2006 sijoittuen vapaan hiihtotavan sprintissä 53:nneksi. Maailmancupin pisteille hän sijoittui ensimmäisen kerran Düsseldorfin vapaan hiihtotavan sprintissä joulukuussa 2008 oltuaan 26:s. Kymmenen parhaan joukkoon hän sijoittui ensimmäisen kerran Quebecin vapaan hiihtotavan sprintissä joulukuussa 2012 oltuaan kahdeksas. Se on myös hänen paras sijoituksensa maailmancupissa. == Lähteet == == Aiheesta muualla == *Johan Edinin kotisivut Luokka:Ruotsalaiset maastohiihtäjät Luokka:Vuonna 1989 syntyneet Luokka:Elävät henkilöt
Maria Nysted Grønvoll

Maria Nysted Grønvoll (s. 22. tammikuuta 1985) on norjalainen maastohiihtäjä. Hän edustaa Furuflaten IL -seuraa. Maailmancupissa Grønvoll kilpaili ensimmäisen kerran Drammenissa maaliskuussa 2008 sijoittuen perinteisen hiihtotavan sprintissä 51:nneksi. Maailmancupin pisteille hän sijoittui ensimmäisen kerran Liberecin vapaan hiihtotavan sprintissä tammikuussa 2011 oltuaan 28:s. Parhaimmillaan hän on sijoittunut maailmancupissa 17:nneksi Quebecin vapaan hiihtotavan sprintissä joulukuussa 2012. == Lähteet == Luokka:Norjalaiset maastohiihtäjät Luokka:Vuonna 1985 syntyneet Luokka:Elävät henkilöt
Tolvilan kartano

Tolvilan kartano sijaitsee Viialassa, nykyisen Akaan alueella. Kartano on yksi alueen suurimpia maatiloja ja sen historia ulottuu useiden vuosisatojen taakse. Aikaisemmin Tolvilan kartano ja kylä kuuluivat Lempäälään, kunnes ne liitettiin 1932 muodostettuun Viialan kuntaan. Tolvilan kartanon alueella on toiminut Markku Niemisen valmentama ravitalli. Tolvilan kartanon mailla on hoidettu ja valmennettu useita menestyneitä ravihevosia. Viime vuosien aikana Tolvilan kartanon mailla on alettu kasvattaa lampaita ja sinne on perustettu Tolvilan Kartanon lammastila -niminen lammastuotteisiin erikoistunut palvelu. Kartanon mailla tuotetaan ja myydään lampaan lihaa eri muodoissa, enemmän ja vähemmän jalostettuna. Lisäksi myynnissä on lampaantaljoja ja villaa sekä muita maaseututuotteita. Tolvilan kartanon mailla on ollut asutusta jo kivikaudella ja osa alueesta on suojeltu muinaismuistolain perusteella. Tilan nimi on säilynyt samana jo keskiajalta alkaen, jolloin (vuonna 1465) maanomistajana tiedetään olleen Martti Tolvila -niminen henkilö. Kartanoksi tilaa on kutsuttu 1600-luvun puolivälistä alkaen, jolloin se toimi säteritilana. == Aiheesta muualla == * Tolvilan kartanon internet -sivut Luokka:Suomen kartanot Luokka:Viiala Luokka:Akaan rakennukset ja rakennelmat
Aleš Razým

Aleš Razým (s. 19. elokuuta 1986 Plzeň) on tšekkiläinen maastohiihtäjä. Hän edustaa Dukla Liberec -seuraa. Liberecin MM-kilpailuissa 2009 Razým sijoittui sprintissä kuudenneksi ja parisprintissä 12:nneksi. Vancouverin olympialaisissa 2010 Razým sijoittui sprintissä 44:nneksi. Falunin MM-kilpailuissa 2015 hän sijoittui parisprintissä kuudenneksi. Maailmancupissa Razým kilpaili ensimmäisen kerran Nové Městossa tammikuussa 2005. Maailmancupin pisteille hän sijoittui ensimmäisen kerran Nové Měston vapaan hiihtotavan sprintissä joulukuussa 2005 oltuaan 28:s. Parhaimmillaan hän on sijoittunut maailmancupissa 11:nneksi Davosin vapaan hiihtotavan sprintissä joulukuussa 2008. == Lähteet == == Aiheesta muualla == * Aleš Razým Bio, Stats, and Results | Olympics at Sports-Reference.com * Aleš Razýmin kotisivut Luokka:Tšekkiläiset maastohiihtäjät Luokka:Vuonna 1986 syntyneet Luokka:Elävät henkilöt
Hannu Hannunpoika (Erthel)

Hannu Hannunpoika, Hans Hansson till Monikkala (k. 1605) oli suomalainen upseeri ja hänestä tuli vuonna 1597 Suomeen käskynhaltija. Hän osallistui ratsumestarina Venäjän sotaan mutta riitaantui Klaus Flemingin kanssa ja lähti vuonna 1595 Ruotsiin. Kaarle-herttuan määräyksestä hänestä tuli Pohjanmaan rajankäyntikomission jäsen ja vuonna 1596 Suomen talonpoikien valituksia tutkivan lautakunnan jäsen. Kaarle lähetti hänet 1597 puolustamaan Pohjanmaata Fleminingiä vastaan. Hän jäi vuonna 1598 Sigismundin kannattajien vangiksi, mutta hän vapautui, kun Viro antautui 1600. Hänet mestattiin 1605 syytettynä juonittelusta Kaarle-herttuaa vastaan.Otavan Iso tietosanakirja, Otava 1968, osa 3, p. 378 Hän sai Monikkalan kartanon vuonna 1600 Kaarle-herttualta läänityksenä. Hänen äitinsä oli Karin Göransdotter, joka synnytti pojan noin 1555. Isä oli saksalainen aatelismies Hans Erthel, joka oli vuonna 1556 vankina Turun linnassa, mahdollisesti juuri tästä syystä.Frälsesläkter i Finland intill stora ofreden Söderströms (1909-1916) ==Lähteet== ==Aiheesta muualla== *Erthel, Frälsesläkter i Finland intill stora ofreden Luokka:Suomalaiset upseerit Luokka:Nuijasodan henkilöt Luokka:1500-luvulla syntyneet Luokka:Vuonna 1605 kuolleet
Ryszard Komornicki

Ryszard Komornicki (s. 14. elokuuta 1959) on puolalainen jalkapallovalmentaja ja entinen keskikenttäpelaaja. ==Ura pelaajana== Komornicki aloitti pelaajauransa GKS Tychyn keskikentän pohjalla 1980-luvun alussa. Hän siirtyi KS Górnik Zabrzeen kesällä 1982 ja edusti seuraa 1980-luvun loppupuolen huippuvuosina. Komornicki juhli Górnikissa neljää peräkkäistä Puolan mestaruutta vuosina 1985–1988. Menestyksen myötä Komornicki pääsi myös eurokentille, mutta Górnik ei koskaan selvinnyt Euroopan Cupissa toista kierrosta pidemmälle. Kuuden Górnik-kauden jälkeen Komornicki siirtyi Sveitsin kentille FC Aaraun joukkueeseen. Kaudella 1992/93 hän pääsi juhlimaan seuran paidassa Sveitsin mestaruutta. Hän jätti seuran kesällä 1994 ja edusti vielä Sveitsissä FC Wohlenia ja Kickers Luzernia pelaajavalmentajan ominaisuudessa, kunnes ripusti lopulta yli 40-vuotiaana nappulakengät naulaan kauden 2000/01 jälkeen. Maajoukkuetasolla Komornicki edusti Puolaa vuosina 1984–1988 kaikkiaan 20 A-maaottelussa. Hän oli mukana MM-kisoissa 1986 ja pelasi kaikissa kolmessa alkulohkon ottelussa. ===Meriitit pelaajana=== * Puolan mestaruus: 1985, 1986, 1987, 1988 ==Ura valmentajana== Komornicki aloitti valmennuruansa FC Wohlenin pelaajavalmentajana 1998/99 ja toimi samassa ominaisuudessa myös Kickers Luzernissa. Hän valmensi 2000-luvun alussa myös FC Solothurnia ja toimi heinäkuun 2001 FC Luzernin päävalmentajana. Vuodet 2002–2005 Komornicki toimi FC Zürichin organisaatiossa U21-joukkueen valmentajana. Aikuisten tasolle hän palasi tammikuussa 2006 ex-seuransa KS Górnik Zabrzen päävalmentajana. Hän sai kuitenkin potkut jo huhtikuussa. Komornicki palasi jo kesällä 2006 Sveitsiin valmentaen FC Badenia tammikuuhun 2007 saakka, kunnes siirtyi FC Aaraun peräsimeen. Toukokuussa 2007 hän sai väistyä kokeneen Gilbert Gressin tieltä, mutta palasi valmentajaksi jo elokuun alussa. Aarau sijoittui Komornickin johdolla kahteen otteeseen Sveitsin liigan viidenneksi. Kauden 2008/09 jälkeen puolalaisvalmentaja jätti Aaraun palaten Górnik Zabrzen päävalmentajaksi. Toinen yritys Puolassa jäi sekin lyhyeksi, kun seura erotti Komornickin jo joulukuussa. Górnik Zabrze sack Komornicki! Epäonnistuneen Górnik-pestinsä jälkeen Komornicki valmensi Sveitsissä FC Wiliä ja FC Wohlenia. Elokuussa 2012 hän palasi liigavalmentajaksi FC Luzernin peräsimessä. Komornicki neuer Luzern-Trainer Luzern ei menestynyt puolalaisen johdolla odotusten mukaisesti ja lopulta seura erotti Komornickin huhtikuussa 2013. Luzern majaili tuolloin liigan toiseksi viimeisenä. Luzern entlässt Trainer Komornicki ==Lähteet== ==Aiheesta muualla== * Ryszard Komornick (transfermarkt.co.uk) * Ryszard Komornick (90minut.pl) Luokka:Puolalaiset jalkapallovalmentajat Luokka:Puolalaiset jalkapalloilijat Luokka:Vuonna 1959 syntyneet Luokka:Elävät henkilöt
Valkovatsakalastaja

Valkovatsakalastaja (Corythornis leucogaster) on kuningaskalastajien heimoon kuuluva lintu. Sitä tavataan Länsi- ja Keski-Afrikassa Guineasta ja Malista Ugandan länsiosiin ulottuvalla alueella. == Lähteet == Luokka:Kuningaskalastajat
Eerik Hare

Eerik Pietarinpoika Hare (k. 1627) oli suomalainen virkamies. Hänet nimitettiin vuodesta 1605 Hämeen linnan ja Hämeen läänin voudiksi. Pohjanmaan käskynhaltija hän oli vuodesta 1610.Otavan Iso tietosanakirja, Otava 1968, osa 3, p. 401 Hänen ankaruuttaan arvosteltiin moiterunossa, ja valitusten vuoksi hän joutui eroamaan Pohjanmaan käskynhaltijan tehtävästä, mutta koska hän nautti kuninkaan luottamusta hän sai nimityksen Hämeen ja Uudenmaan käskynhaltijaksiKansallisbiografia viitattu 13.1.2013 (maksullinen). ==Lähteet== Luokka:Suomalaiset virkamiehet Luokka:Suomen maaherrat Luokka:Syntymävuosi tuntematon Luokka:Vuonna 1627 kuolleet
Oliivi-iibis

Oliivi-iibis (Bostrychia olivacea) on iibisten heimoon kuuluva pelikaanilintu. Sen laikuttainen esiintymisalue ulottuu päiväntasaajan tienoilla Afrikan poikki Sierra Leonesta Keniaan ja Tansaniaan. Se elää alankoalueiden tiheissä metsissä, joissa on vähän tai ei lainkaan aluskasvillisuutta. Se syö hyönteisiä, matoja, etanoita, käärmeitä ja toisinaan myös kasviperäistä ravintoa. == Lähteet == Luokka:Iibikset
Bettina Gruber

Bettina Gruber (s. 31. tammikuuta 1985) on entinen sveitsiläinen maastohiihtäjä. Maailmancupissa Gruber kilpaili ensimmäisen kerran Davosissa helmikuussa 2006. Maailmancupin pisteille hän sijoittui ensimmäisen kerran Rybinskn vapaan hiihtotavan sprintissä tammikuussa 2009 oltuaan 28:s. Parhaimmillaan hän on sijoittunut maailmancupissa 12:nneksi Rybinskin vapaan hiihtotavan sprintissä tammikuussa 2010. Hän lopetti vuonna 2014. == Lähteet == Luokka:Sveitsiläiset maastohiihtäjät Luokka:Vuonna 1985 syntyneet Luokka:Elävät henkilöt
Frestan kirkko

Frestan kirkko () on Ruotsissa Upplands Väsbyn kunnassa sijaitseva kirkkorakennus. Ensimmäinen Frestassa sijainnut kirkko oli todennäköisesti rakennettu puusta ja paikallaan 1200-luvulle asti, jolloin paikalle rakennettiin harmaakivikirkko.Svenska kyrkan: Fresta kyrkan Viitattu 13.1.2013. Kivikirkon kuori ja sakaristo edustavat romaanista tyyliä. Kirkon seiniin on muurattu 13 riimukiveä ja niitä on joitakin myös hautausmaalla. == Lähteet == ==Aiheesta muualla== * Bebyggelseregistret: Fresta kyrka * Stockholms läns museum Luokka:Upplands Väsbyn kunta Luokka:Tukholman läänin kirkot Luokka:Ruotsin kivikirkot Luokka:Kirkot Tukholman hiippakunnassa
Hohenthal

Hohenthal on sukunimi seuraavilla henkilöillä: * Arno Hohenthal (1884–1953), yritysjohtaja ja kauppaneuvos * Lennart Hohenthal (1877–1951), ampui vuonna 1905 prokuraattori Eliel Soisalon-Soinisen * Petri Hohenthal (1946–2005), suomalainen muusikko * Rolf Hohenthal (1916–1982), yritysjohtaja ja kauppaneuvos * Sebastian Hohenthal (s. 1984), ruotsalainen moottoriurheilija * Samuli Harima (vuoteen 1936 Hohenthal, 1879–1962), kauppaneuvos * Veli Hohenthal (1880–1966), everstiluutnantti, viisiottelija.
Samuli Harima

Samuli Albert Harima (vuoteen 1936 Hohenthal, 4. syyskuuta 1879 Veteli – 2. toukokuuta 1962 Helsinki) oli suomalainen kauppaneuvos ja talouselämän vaikuttaja, jonka kauppiasura alkoi Keski-Pohjanmaan Osuuskaupan piiristä ja ulottui kansainväliseen kauppakamaritoimintaan. Samuli Hariman vanhemmat olivat suntio, kirjuri ja maanmittari Juho August Hohenthal ja lukkarintytär Maria Jokelin. Samuli oli kuudesta aikuisikään selviytyneestä pojasta vanhin. Hän avusti jo nuorena isäänsä tämän tehtävissä eri puolilla pitäjää ja tunsi jo kiinnostusta kaupankäyntiin. Hän pääsi Tampereen kauppaoppilaitokseen, josta valmistui vuonna 1900. 1900-luvun alussa hän oli perustamassa Keski- Pohjanmaan Osuuskauppaa Kokkolassa ja siirtyi sieltä Vaasaan tukkuliike Oy Laurell & Lahtinen Ab:n toimitusjohtajaksi 1909. Vuonna 1918 hän siirtyi Suomen Valtamerentakainen Kauppa Oy:n johtotehtäviin Helsinkiin ja teki 1920-luvun alussa pitkän liikematkan Brasiliaan, Uruguayhin ja Argentiinaan. Varsinaisen elämäntyönsä Samuli Harima teki tukkuliike Talous-Osakekaupan pääosakkaana ja johtajana 1922–1943 sekä johtokunnan puheenjohtajana kuolemaansa 1962 saakka. Samuli Harima oli perustamassa Suomen Tukkukauppiaiden liittoa, jonka puheenjohtajana toimi vuoteen 1946. Harima oli Pohjoismaiden tukkukauppiasliittojen keskusneuvoston puheenjohtaja parikymmentä vuotta sekä jäsen Kansainvälisen tukkukauppiasliittojen keskusneuvostossa. Hän oli myös Suomalais-neuvostoliittolaisen kauppakamarin pitkäaikainen puheenjohtaja sen perustamisesta 1946 lähtien. Muista luottamustehtävistä mainittakoon Aero Oy, Kansallis-Osake-Pankki, Vakuutusosakeyhtiö Pohjola, Uusi Suomi, Liikesivistysrahasto, Suomen Ilmapuolustusliitto ja Suomen Höyrylaiva Oy. Kauppaneuvoksen arvo hänelle myönnettiin 1924. Vuosina 1932–1935 hän oli Helsingin kaupunginvaltuuston jäsen. Samuli Hariman puoliso vuodesta 1907 oli Anna Matilda o.s. Björklund. Heidän kahdesta lapsestaan Jorma Harima (1908–1963) toimi isänsä tavoin Talous-Osakekaupan johdossa. Samuli Hariman tytär oli taidemaalari Ilona Harima. ==Lähteet== * Harima, S. A.: Myötä- ja vastatuulta. Helsinki: WSOY 1957. * Hoffman, Kai: Harima, Samuli Albert (1879-1962). Suomen kansallisbiografia, osa 3 (2004) Päätoim. Matti Klinge. Helsinki: Suomalaisen Kirjallisuuden Seura. * Kauppaneuvos S. A. Harima kuollut [muistokirjoitus]. Uusi Suomi 1962: no.18, s.5. ==Aiheesta muualla== * * * Kai Hoffman, Samuli Harima Biografiasampo.fi (maksuton) * Järvinen, Kyösti: Talous-Osakekauppa 1902–1942. Neljä vuosikymmentä suomalaisen suurliikkeen vaiheita. Helsinki 1942. * Kangas, Lasse: Läpi harmaan kiven. Kauppaneuvos Samuli Harima 1879-1962. Helsinki: Verbatum 2017. ISBN 978-952-68811-0-2. * Talous- Osakekauppa Pörssitiedon netissä Luokka:Suomalaiset yritysjohtajat Luokka:Kauppaneuvokset Luokka:Helsingin kaupunginvaltuutetut Luokka:Vuonna 1879 syntyneet Luokka:Vuonna 1962 kuolleet
Razan Taha

Razan Taha (; s. 29. joulukuuta 1991 Amman) on jordanialainen uimari. Hän kilpaili vuoden 2008 kesäolympialaisissa Pekingissä ja jäi siellä naisten 50 metrin vapaauinnissa 56. sijalle.Razan Taha Bio, Stats, and Results | Olympics at Sports-Reference.com == Lähteet == Luokka:Jordanialaiset uimarit Luokka:Vuonna 1991 syntyneet Luokka:Elävät henkilöt
Stefanie Moser

Stefanie Moser (s. 23. huhtikuuta 1988) on itävaltalainen alppihiihtäjä, joka edustaa WSV Reith im Alpbachtal -seuraa. Vuoden 2008 nuorten MM-kilpailuissa Formigalissa Moser saavutti pronssia supersuurpujottelussa. Moser kilpaili maailmancupissa ensimmäisen kerran Altenmarkt-Zauchenseen superalppiyhdistetyssä tammikuussa 2007 sijoittuen 17:nneksi. Kymmenen parhaan joukkoon hän sijoittui ensimmäisen kerran Garmisch-Partenkirchenin supersuurpujottelussa helmikuussa 2012 oltuaan yhdeksäs. Parhaimmillaan hän on sijoittunut maailmancupissa viidenneksi Lake Louisen syöksylaskussa marraskuussa 2012. == Lähteet == Luokka:Itävaltalaiset alppihiihtäjät Luokka:Vuonna 1988 syntyneet Luokka:Elävät henkilöt
Antennimonnit

Antennimonnit (Pimelodidae) on monnikaloihin kuuluva heimo. Heimon lajeja tavataan luonnonvaraisina makeista vesistä Keski- ja Etelä-Amerikasta. Useita antennimonnilajeja pidetään myös akvaariokaloina. ==Lajit ja anatomia== Antennimonnien heimoon kuuluu 29 sukua ja noin 93 lajia. Heimon taksonomia on muuttunut aikaisemmasta ja useat lajit, jotka aiemmin katsottiin kuuluvaksi tähän heimoon ovat sittemmin siirretty joko pimeloiden (Heptapteridae) tai mehiläismonnien heimoon. Antennimonnilajit vaihtelevat kooltaan huomattavasti, tyypillisimmin ne ovat noin 20-80 cm pitkiä. Pienimmät lajit ovat vain muutamia senttimetrejä pitkiä, kun suurin laji jättilapamonni (Brachyplatystoma filamentosum) voi saavuttaa jopa 3 metrin pituuden. Tyypillisiä piirteitä ovat usein litteähkö pää, kuonon 3 pitkää viiksisäieparia, jotka voivat olla jopa pidempiä kuin kalan ruumis, hyvin kookas rasvaevä, voimakkaasti haarautunut pyrstöevä ja suomuton iho. Suurin osa antennimonneista on pohjaväriltään harmaita, ruskeita tai mustia ja ruumiissa voi olla vaaleampia tai tummempia pilkkuja, läikkiä tai juovia. ==Levinneisyys ja elintavat== Antennimonnilajeja tavataan Meksikosta Etelä- Amerikkaan. Ne elävät järvissä sekä voimakkaastikin virtaavissa kirkas- tai tummavetisissä joissa ja puroissa. Eniten heimon lajeja esiintyy Amazonian alueella. Heimon suurimmat lajit saalistavat ravinnokseen pienempiä kaloja, kun pienemmät lajit syövät eläinplanktonia, äyriäisiä, vesihyönteisiä tai hedelmiä. Eräät lajit kuten kultalapamonni (Brachyplatystoma flavicans) ja hopealapamonni (B. vaillanti) ja Pseudoplatystoma-suvun lajit ovat Etelä- Amerikassa kaupallisestikin merkittäviä ruokakaloja. Akvaarioissa ovat suosittuja muun muassa Pimelodus- ja Sorubim-sukujen lajit sekä panssaripäämonni (Phractocephalus hemioliopterus) ja seepralapamonni (Merodontotus tigrinus). ==Lähteet== *
Hartmann

Hartmann on muun muassa seuraavien henkilöiden sukunimi: * Andreas Hartmann (s. 1980), sveitsiläinen yhdistetyn hiihtäjä * Eduard von Hartmann (1842–1906), saksalainen filosofi * Erich Hartmann (1922–1993), saksalainen hävittäjälentäjä * Erich Hartmann (1920–2020), saksalainen kontrabasisti ja säveltäjä * Franz Hartmann (1838–1912), saksalainen okkultistinen kirjailija ja teosofi * J. P. E. Hartmann (1805–1900), tanskalainen säveltäjä * Karel Hartmann (1885–1944), tšekkoslovakialainen jääkiekkoilija * Karl Amadeus Hartmann (1905–1963), saksalainen säveltäjä * Max Hartmann (1876–1962), saksalainen biologi * Nicolai Hartmann (1882–1950), saksalainen filosofi * Nikola Hartmann (s. 1975), itävaltalainen painija * Paul Hartmann (1878–1974), norjalainen poliitikko ja ministeri * Thom Hartmann (s. 1951), yhdysvaltalainen kirjailija, radiotoimittaja * Thomas de Hartmann (1885–1956), ukrainalais-venäläinen säveltäjä * William Kenneth Hartmann (s. 1939), yhdysvaltalainen planeettatutkija, taiteilija ja kirjailija. ==Muita== * Hartmann von Aue (n. 1160 – n. 1210), keskiyläsaksalainen runoilija == Katso myös == * Haartman, suomalainen suku * Hartman
Max Hartmann

Max Hartmann (1876–1962) oli saksalainen biologi, Kaiser-Wilhelm-Institutin, myöh. Max-Planck-Institutin, biologisen osaston johtaja vuodesta 1914 Berliinissä ja 1944–1955 Hechingenissä ja Tübingenissä. Hän tutki lisääntymistä, hedelmöitystä ja sukupuolisuutta ja myös filosofisia kysymyksiä.Otavan Iso tietosanakirja, Otava 1968, osa 3, p. 427 ==Lähteet== Luokka:Saksalaiset biologit Luokka:Vuonna 1876 syntyneet Luokka:Vuonna 1962 kuolleet
Ala-Kintaus

Ala-Kintaus on Jämsän reittiin kuuluva pienehkö järvi Kintauden kylässä Petäjävedellä Keski-Suomessa. Se on karu ja lievästi humuspitoinen järvi, johon on istutettu kuhaa, järvitaimenta, kirjolohta, siikaa, planktonsiikaa, järvisiikaa ja muikkua. Kalastukselle ei ole haettu erillisiä rajoitteita Järven vedenkorkeutta säännöstellään Koskensaaren Oy:n patojen avulla. Yläjuoksulla oleva Ylä-Kintaus laskee vetensä Välijokea myöten Ala-Kintauteen, josta ne laskevat edelleen Huhtiaan ja Karikkoselkään ja lopulta Jämsän kautta Päijänteeseen. Ala-Kintauden kolme suurinta saarta ovat Räihänsaari, Ellilänsaari ja Kuoliosaari. Jämsän reitin Kintauden haara, suluissa korkeus metreinä merenpinnan yläpuolella: Ylä-Kintaus (154,5) → Ala-Kintaus (154,4) → Kipponen (151,3) → Rautajalka (128,1) → Huhtia-Pyhäjärvi (127,8) → Könkköjoki → Könkönkoski → Pitkäkoski → Karikkokoski → Myllykoski → Sahakoski → Jämsänvesi–Petäjävesi (111,1). == Lähteet == == Aiheesta muualla == Luokka:Jämsän reitti Luokka:Petäjäveden järvet Luokka:Ala-Kintauksen valuma- alue
Nokia 6500

Nokia 6500 on Nokian vuonna 2002 julkaistu matkapuhelin. == Ominaisuudet == *ennakoiva tekstinsyöttö *äänitallennus *äänikomennot *profiilit *pelit: Snake II, Pairs II, Space Impact, Bumper *värit: beige ==Katso myös== *Luettelo Nokian tuotteista ==Lähteet== * Nokia 6500 - GSMArena 6500 Luokka:Vuoden 2002 matkapuhelimet
Julius Hartman

Karl Julius Hartman (14. huhtikuuta 1861 Kristiinankaupunki – 11. huhtikuuta 1936 Turku) oli suomalainen historioitsija, lyseon lehtori ja vakuutusjohtaja. Ylioppilasmatrikkeli 1853–1899Kuolleita, Helsingin Sanomat, 12.04.1936, nro 99, s. 14, Kansalliskirjaston digitaaliset aineistot Hartmanin vanhemmat olivat kontrollööri Gustaf Fredrik Hartman ja Anna Lovisa Björker. Hän pääsi ylioppilaaksi Vaasan ruotsalaisesta lyseosta 1879 ja valmistui Helsingin yliopistosta filosofian kandidaatiksi 1882, filosofian maisteriksi 1886 sekä filosofian lisensiaatiksi 1888. Hartman sai professorin arvon 1930. Hartman oli Turussa kansakoulunopettajana 1892–1902, Turun ruotsalaisen lyseon historian, maantiedon ja ruotsin kielen lehtorina vuodesta 1892, vakuutusyhtiö Sammon toimitusjohtajana 1908–1926, Suomen merimiesten tapahturmavakuutuslaitoksen toimitusjohtajana 1904–1927 ja vakuutusyhtiö Verdandin (nyk. Veritas Eläkevakuutus) toimitusjohtajana vuodesta 1905.Otavan Iso tietosanakirja, Otava 1968, osa 3, p. 427 Julius Hartman oli naimisissa vuodesta 1888 Aina Sofia Hjeltin kanssa. == Julkaisuja == Nimellä K. J. Hartman: * Tsar Peters underhandlingar 1716 om landgång i Skåne, Helsingin yliopiston väitöskirja. Helsingfors 1887 * Åländska kongressen och dess förhistoria 1, Förspelet 1716-1717. Acta Academiae Aboensis, Humaniora 2, 1. Åbo Akademi, Åbo 1921 * Åländska kongressen och dess förhistoria 2, Förberedelser: kongressen[s] första månad. Acta Academiae Aboensis, Humaniora 3, 5. Åbo Akademi, Åbo 1922 * Ålandskongressen 1718 i dess viktigaste skede; käsikirjoitus. Åbo 1924 * Åländska kongressen och dess förhistoria 3, Fredstraktaternas tillkomst (juni-aug. 1718). Acta Academiae Aboensis, Humaniora 4, 3. Åbo Akademi, Åbo 1925 * Åländska kongressen och dess förhistoria 4, Den gottorp-hessiska dragkampen. Acta Academiae Aboensis, Humaniora 5, 3. Åbo Akademi, Åbo 1928 * Om förhållandet mellan Karl XII och Görtz på utrikespolitikens område efter konungens hemkomst från Turkiet till hans död (1716-1718); Övertryck ur Historisk tidskrift för Finland. Helsingfors 1929 * Åländska kongressen och dess förhistoria 5: 1, Minor och kontraminor. Acta Academiae Aboensis, Humaniora 7, 1. Åbo Akademi, Åbo 1930 * Åländska kongressen och dess förhistoria 5: 2, Minor och kontraminor. Acta Academiae Aboensis, Humaniora 8, 1. Åbo Akademi, Åbo 1931 * Randanteckningar i anledning av Harald Hjärnes uppsats: "Karl XII, hans livsverk från riksförsvarets synpunkt" i Samuel E. Brings arbete: Karl XII, till 200-årsdagen av hans död. Åbo 1932 * Karl XII och hans förnämsta tromän; särtryck ur Historiallinen arkisto XL. Helsingfors 1933 * Några inlägg i diskussionen om Karl XII -problemen. Acta Academiae Aboensis, Humaniora 9, 3. Åbo Akademi, Åbo 1934 * Karl XII och Hessarna. Acta Academiae Aboensis, Humaniora 10, 1. Åbo Akademi, Åbo 1935 * Karl XII och släktarvet; övertryck ur Hufvudstadsbladet den 14 och 28 februari 1935. Åbo 1935 ==Lähteet== Luokka:Suomalaiset historioitsijat Luokka:Suomalaiset yritysjohtajat Luokka:Suomalaiset professorin arvonimen saaneet Luokka:Vuonna 1861 syntyneet Luokka:Vuonna 1936 kuolleet
Nokia 6510

Nokia 6510 on Nokian vuonna 2002 julkaistu matkapuhelin. == Ominaisuudet == *ennakoiva tekstinsyöttö *äänitallennus *äänikomennot *profiilit *pelit: Snake II, Pairs II, Space Impact, Bumper *värit: beige ==Katso myös== *Luettelo Nokian tuotteista ==Lähteet== * Nokia 6510 - GSMArena == Aiheesta muualla == * Käyttöohjeet 6510 Luokka:Vuoden 2002 matkapuhelimet
Nokia 6620

Nokia 6620 on Nokian vuonna 2004 julkaistu matkapuhelin. == Ominaisuudet == *ennakoiva tekstinsyöttö *värit: harmaa ==Katso myös== *Luettelo Nokian tuotteista ==Lähteet== * Nokia 6620 - GSMArena 6620 Luokka:Vuoden 2004 matkapuhelimet
Sinistra Ecologia Libertà

Sinistra Ecologia Libertà (SEL) on italialainen syksyllä 2009 perustettu vasemmistolainen puolue. Puolueen johtaja on Nichi Vendola. Vuoden 2013 parlamenttivaaleissa puolue oli mukana koalitiossa Demokraattisen puolueen kanssa. ==Lähteet== ==Aiheesta muualla== *Sinistra Ecologia Libertà Luokka:Italian puolueet
Ueli Schnider

Ueli Schnider (s. 29. maaliskuuta 1990) on sveitsiläinen maastohiihtäjä, joka edustaa seuratasolla Gardes Frontiere -seuraa. Schnider on erikoistunut sprintteihin. Schnider osallistui ensimmäistä kertaa maastohiihdon maailmancupiin joulukuussa 2010 Davosissa ollen 15 kilometrin perinteisen hiihtotavan kilpailussa 68:s. Ensimmäiset maailmancupin pisteensä Schnider saavutti tammikuussa 2013 ollen Liberecin sprintissä 23:s. Schniderin paras maailmancup-sijoitus on 13. sija Drammenin perinteisen sprintissä maaliskuussa 2015. Schnider osallistui myös vuoden 2013 MM-kisoihin Val di Fiemmessä ollen ainoalla matkallaan, perinteisen sprintissä 47:s. Falunin MM-kilpailuissa 2015 hän oli perinteisen hiihtotavan sprintissä kahdeksas. == Lähteet == == Aiheesta muualla == *Ueli Schniderin kotisivut Luokka:Sveitsiläiset maastohiihtäjät Luokka:Vuonna 1990 syntyneet Luokka:Elävät henkilöt
2C-TFM

2C-TFM (2C-CF3) on psykedeelinen fenetyyliamiini joka kuuluu 2C-ryhmään. Se syntetisoitiin ensimmäisen kerran David E. Nicholsin laboratoriossa. 2C-TFM:n psykoaktiiviseksi annokseksi on raportoitu 3–5 mg. Aineesta on hyvin vähän tietoa olemassa, eikä sen myrkyllisyydestä ole tietoa, mutta sen psykedeelisten vaikutusten on raportoitu kestävän 8–16 tuntia. 2C-TFM on luokiteltu Suomessa kuluttajamarkkinoilta kielletyksi psykoaktiiviseksi aineeksi. == Katso myös == * Trifluorimeskaliini * NBOMe * Psykedeeliset tryptamiinit‎ * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * Erowid – käyttäjäkokemuksia * isomerdesign.com Luokka:Psykedeeliset fenetyyliamiinit Luokka:Fluoriyhdisteet
2C-T

2C-T on psykedeelinen ja hallusinogeeninen fenetyyliamiini 2C-ryhmästä. Jotkut käyttävät sitä enteogeenina. Sillä on samankaltaisuuksia rakenteessa ja farmakologisissa ominaisuuksissa meskaliiniin ja 2C-T-2:n verrattuna. Sen kehittivät ja sitä tutkivat David E. Nicholas ja Alexander Shulgin yhteistyössä. 2C-T alkaa vaikuttamaan noin 75–150 mg annoksilla, ja sen vaikutuksia on kuvailtu samankaltaisiksi meskaliinin ja MDMA:n kanssa, ja vaikutukset voivat kestää jopa 6 tuntia.Shulgin, Alexander; Ann Shulgin (September 1991). PiHKAL: A Chemical Love Story. Berkeley, California: Transform Press. ISBN 0-9630096-0-5. OCLC 25627628 2C-T:n myrkyllisyyttä ei ole juurikaan dokumentoitu, mutta se on huomattavasti vähemmän voimakas kuin sille sukua olevat aineet, kuten esimerkiksi 2C-T-7, mutta oletettavasti sillä on samankaltainen myrkyllisyys verrattuna muihin 2C-T -ryhmän päihteisiin, jos sitä otetaan suurempia annoksia. == Katso myös == * 2C-T-2 * NBOMe * Psykedeeliset tryptamiinit‎ * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * PiHKAL-kirja osoitteessa Erowid * isomerdesign.com Luokka:Psykedeeliset fenetyyliamiinit Luokka:Orgaaniset rikkiyhdisteet
Spartacuksen poika

Spartacuksen poika (, suomeksi myös Rooman kotkat) on vuonna 1962 valmistunut italialainen seikkailuelokuva. Historia-aiheista peplumia edustavan filmin on ohjannut Sergio Corbucci. Sen pääosaa näyttelee yhdysvaltalainen kehonrakentaja Steve Reeves. ==Juoni== Julius Caesar lähettää vuonna 48 eaa. nuoren kenturio Randuksen tutkimaan konsuli Crassuksen toimia. Matkalla Randuksen laiva ajautuu karille, hänet vangitaan ja myydään orjaksi. Randuksen johtamat orjat nousevat kapinaan. Amulettinsa perusteella hänet tunnistetaan kaksikymmentä vuotta sitten kuolleen kapinajohtaja Spartacuksen pojaksi. Perille päästyään Randus tapaa Crassuksen, tämän rakastajattaren Claudian ja jälkimmäisen soturiveljen Vertiuksen. Randus jatkaa isänsä työtä ja johtaa salaa orjuutetun kansan kapinaa julmaa Crassusta vastaan. Claudia paljastaa Randuksen, joka vangitaan. Orjat vapauttavat hänet ja tappavat Crassuksen. Claudia karkotetaan autiomaahan ja Vertius saa surmansa kaksinkamppailussa Randuksen kanssa. Paikalle saapuva Caesar tuomitsee Randuksen kuolemaan, mutta koko kansa vetoaa hänen puolestaan ja Caesar armahtaa hänet. ==Näyttelijät== ==Tuotanto== Spartacuksen poika on paras Stanley Kubrickin Spartacuksen (1960) innoittamista jäljitelmistä. Se on toimiva seikkailuelokuva, joka ei kuitenkaan nouse esikuvansa tasolle. Sergio Corbuccin ohjaus on sujuvaa, Steve Reeves on vaatettunakin karismaattinen sankari ja Gianna Maria Canale tuo elokuvaan seksuaalista jännitettä. Eastmancolor-väreissä Cinemascope- laajakangastekniikalla toteutettu suuren budjetin filmi on kuvattu Titanuksen studioilla Roomassa ja Misr Guizehin studiossa Kairossa. Ulkokuvissa näkyvät muun muassa Gizan pyramidit ja sfinksi. Piero Piccionin musiikki on lainattu samojen tekijöiden elokuvasta Romulus ja Remus. Yhdysvalloissa Spartacuksen poikaa esitettiin nimellä The Slave (”Orja”). == Lähteet == == Aiheesta muualla == * * Luokka:Italialaiset historialliset seikkailuelokuvat Luokka:Vuoden 1962 italialaiset elokuvat
Karl Hasselqvist

Karl Hasselqvist (1600-luvulla – 19. syyskuuta 1727) oli herännäisyyden johtohenkilöitä. Hän opiskeli teologiaa Turun akatemiassa ja tutustui enonsa Petrus Schaeferin johtamaan yltiöpietistiseen piiriin. Hän siirtyi 1713 Tukholmaan ja nousi sikäläisten pietistipiirien johtoon. Häntä syytettiin niin sanotussa Sicklan jutussa, ja todennäköisesti hänen siinä laatimansa puolustuskirjelmä tuli myöhemmin vanhemman ruotsalaisen pietismin uskonopiksi.Otavan Iso tietosanakirja, Otava 1968, osa 3, p. 439 ==Lähteet== ==Aiheesta muualla== *Sicklamålet, Svenska kyrkans historia Luokka:Suomalaiset uskonnolliset johtajat Luokka:Suomalaiset teologit Luokka:1600-luvulla syntyneet Luokka:Vuonna 1727 kuolleet
Nokia 6650

Nokia 6650 on Nokian vuonna 2003 julkaistu matkapuhelin. == Ominaisuudet == *ennakoiva tekstinsyöttö *moniajomahdollisuus ==Katso myös== *Luettelo Nokian tuotteista ==Lähteet== * Nokia 6650 - GSMArena 6650 Luokka:Vuoden 2003 matkapuhelimet
Barthold Rudolf Hast

Barthold Rudolf Hast (9. huhtikuuta 1724 Vaasa – 27. elokuuta 1784 Vaasa) oli suomalainen lääkäri, joka edisti rokotuksia erityisesti isorokkoa vastaan. Hastin vanhemmat olivat välskäri Herman Henrik Hast ja Anna Kristiina Råberg ja puolisot vuodesta 1751 Briitta Heleena Peldan (k. 1771) ja vuodesta 1773 Margareeta Katariina Bladh, liikemies Petter Johan Bladhin sisar. Hast tuli ylioppilaaksi Turussa 1740 ja aloitti siellä lääketieteen opinnot, joita hän täydensi Uppsalan yliopistossa 1744–1747. Hast väitteli siellä tohtoriksi 1747 ja oli ensimmäinen suomalainen, joka sai Ruotsissa lääketieteen tohtorin oppiarvon. Hän oli Etelä-Suomen lääninlääkäri asemapaikkanaan Helsinki vuoteen 1749 ja Suomen ensimmäinen piirilääkäri Vaasassa vuoteen 1783. Hast hankki apteekin 1760 ja 1762 Vaasaan ja Ouluun ja otatti mainituissa kaupungeissa käyttöön terveyslähteet 1750 ja 1760. Vaasaan hän myös perusti sairaalan, jonka toimintaa hän johti 1768–1777. Hänen ansiostaan Pohjanmaalla aloitettiin rokottaminen. Oman kertomansa mukaan Hast rokotti 1768–1784 yhteensä 15 848 lasta. Hänelle myönnettiin asessorin arvonimi 1762.Otavan Iso tietosanakirja, Otava 1968, osa 3, p. 439Yrjö Kotivuori, Ylioppilasmatrikkeli 1640–1852: Barthold Rudolf Hast. Verkkojulkaisu 2005. (Viitattu 30.10.2019) ==Lähteet== Luokka:Suomalaiset lääkärit Luokka:Vuonna 1724 syntyneet Luokka:Vuonna 1784 kuolleet
2C-F

2C-F on vähemmän tunnettu psykedeeli 2C-ryhmästä. Sen syntetisoi ensimmäisen Alexander Shulgin, ja kirjassaan PiHKAL, hän määrittelee pienimmäksi vaikuttavaksi annokseksi 250 mg. 2-CF on ruskeahkoa öljymäistä ainetta ja sitä saa myös hydrokloridisuolana joka on jauhemaista ja valkoista. 2C-F:n farmakologisista ominaisuuksista, myrkyllisyydestä tai metaboliasta tiedetään vain hyvin vähän. 250 mg:n annoksella 2C-F aiheuttaa vähäisiä näköharhoja ja väsymystä. == Katso myös == * NBOMe * Psykedeeliset tryptamiinit‎ * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * PiHKAL-kirja osoitteessa Erowid * isomerdesign.com Luokka:Psykedeeliset_fenetyyliamiinit Luokka:Fluoriyhdisteet
Nokia 6670

Nokia 6670 on Nokian vuonna 2004 julkaistu matkapuhelin. == Ominaisuudet == *ennakoiva tekstinsyöttö *äänikomennot äänimuistiinpanot *värit: tummansininen, alumiininharmaa ==Katso myös== *Luettelo Nokian tuotteista ==Lähteet== * Nokia 6670 - GSMArena == Aiheesta muualla == * Nokia 6670 - Tuki * Käyttöohjeet 6670 Luokka:Vuoden 2004 matkapuhelimet